text: Nyt Falck museum har fået en god start
  21 januar 2015 kl. 05.00
  Det nye Falck museum på Falck-stationen i Horsens blev officielt indviet tirsdag den 13. januar. Museet har til huse i den gamle skolestue, og allerede her en uge efter indvielsen vidner henvendelserne om fin interesse.
  Det er ambulanceredder Anders Waagan, der har taget initiativ til det lille museum, der blev officielt indviet den 13. januar. Anders Vaagan har selv samlet mange af de udstillede genstande, der blandt andet tæller en gammel førstehjælpskasse fra 1938.
  Den omtale, den officielle åbning gav, har været årsag til at flere har henvendt sig med genstande de gerne vil donere.
  Anders Waagan ser det som et tegn på at der er stor interesse for museet og han frygter ikke kampen fra større museer som for eksempel Egeskov Slot på Fyn eller Sygeplejehistorisk Museum i Kolding.
  Det lille Falck museum vil have åbent efter aftale. Du kan kigge med indenfor, når programmet Naboer besøger museet. Se med på TV SYD+ onsdag den 21. januar klokken 15.00.
  